Un nou lot de vaccin Moderna sosește vineri în țară. Cum vor fi distribuite dozele.
128.400 doze de vaccin Moderna vor sosi, vineri, la Institutul Național de Cercetare Dezvoltare Medico-Militară "Cantacuzino". Dozele vor fi distribuite centrelor din București, Constanța și Iași.
"128.400 doze de vaccin Moderna vor sosi, vineri, la Institutul Național de Cercetare Dezvoltare Medico-Militară "Cantacuzino". Transportul este asigurat de firma producătoare, iar dozele de vaccin vor fi aduse în București pe cale terestră", anunță autoritățile de la București.Ulterior, dozele de vaccin vor fi distribuite către Centrul Național de Stocare București (42.000 doze), Centrul Regional de Depozitare Constanța (43.200 doze) și Centrul Regional de Depozitare Iași (43.200 doze).Până în prezent, 1.238.400 de doze Moderna au fost recepționate, iar 664.819 au fost deja utilizate pentru imunizarea populației.În România, alocarea dozelor de vaccin se realizează conform calendarului de livrare pus la dispoziție de firma producătoare, sens în care, periodic, țara noastră primește tranșele de vaccin necesare imunizării populației.